Rev 20:1 En ek het ‘n engel uit die hemel sien neerdaal, met die sleutel van die afgrond en ‘n groot ketting in sy hand. 2 En hy het die draak gegryp die ou slang wat die duiwel en die Satan is en hy het hom gebind duisend jaar lank,
3 en hom in die afgrond gewerp en hom toegesluit en dit bo hom verseël, sodat hy die nasies nie meer sou verlei totdat die duisend jaar voleindig is nie. Daarna moet hy dan ‘n kort tydjie ontbind word.
Hy wil ander verlei omdat hyself gerebelleer het teen God. As hy ander kan verlei beteken dit dat hulle ook teen God rebelleer – sy tyd is min en hy wil soveel as moontlik mense vermoor omrede hy bang is oor wat die geesvervulde mens met hom en sy koningkryk kan doen.
Hy wil nie hê ons moet ons gesag in God behou nie, want wanneer on sons gesag in God verloor, dan kan ons nie meer gesag oor hom uitvoer nie.
Hy wou God wees, maar kon nie, nou weet Hy dat ons soos die Seun raak en as ons soos Hy raak, dan verander ons ns die Beeld van God! Hy soek wel medesoldate wat ook in opstand saam God en Sy Woord is.
Hy wil sy koninkryk vergroot. Hy weet dat die kerk ontsaglik groot is en as die kerk getrou aan God is, dan verloor hy aansien en word sy koninkryk kleiner.
Natuurlik wil hy die oorlog wen! Hy is in ‘n oorlog teen die Vader, Seun en Gees, en ook teen die kerk, elke ware gelowinge individueel ook.
Hy weet hy het net ‘n klein tydjie oor voordat Jesus sy Bruid (die Kerk) kom haal. Daarom wil hy mense verlei sodat hulle nie hul erfdeel sal kry nie.